Aklas uosis
Visi medžiai turi akis ir mato. Tai jie sprogsta laiku. O uosis iš savo puikybės kažkada apako. Tai jis dabar kitų medžių klausia:

– Ar jūs jau išsprogę?

Medžiai sprogdami juokias iš jo, sako:

– Kad dar ne!

Kada medžiai jau seniai su lapais būna – pasako uosiui:

– Ko tu vis nuogas? Mes jau seniai išsprogę!

Tada uosis labai skubiai išsprogsta.

Pagyvenęs uosis iki rudens, klausia vėl medžių:

– Ar jūs jau be lapų?

Medžiai jam sako:

– O, jau seniai!

O dar jie būna su lapais – juokias iš uosio. Tada vėl jis vieną dieną nuberia savo lapus, nes jisai aklas.

Etiologinės sakmės